DA Den Europæiske Unions Tidende C 42/7

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 42/04

Denne offentliggørelse giver ret til at gøre indsigelse i henhold til artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ENHEDSDOKUMENT

RÅDETS FORORDNING (EF) Nr. 510/2006

»JABŁKA ŁĄCKIE«

EF-Nr.: PL-PGI-0005-0617-05.07.2007

BGB ( X ) BOB ( )

1. Navn:

»Jabłka łąckie«.

2. Medlemsstat eller tredjeland:

Polen.

3. Beskrivelse af landbrugsproduktet eller fødevaren:

3.1. Produkttype (jf. bilag II):

Kategori 1.6: Frugt, grøntsager og korn, også forarbejdet.

3.2. Beskrivelse af produktet med betegnelsen i punkt 1:

1. Æbler af følgende sorter må sælges under den beskyttede betegnelse »Jabłka łąckie«: Kendetegn for »Jabłka łąckie« Sort Skrællens grundfarve Skrællens rødme (farve og % af overfladen) Gennemsnitligt syreindhold (g/kg) Refraktometrisk værdi (brix) Minimal fasthed (kg/cm2) Klasse »Ekstra« Klasse I 1 IDARED og mutationer grønliggul rød > 55 % rød > 35 % 6,3 > 10,5 5 2 JONAGOLD og mutationer heraf grønliggul lyserød til klar rød > 40 % lyserød til klar rød > 18 % 4,8 > 10,5 5 3 SZAMPION og mutationer heraf grønliggul svagt rosa striber > 54 % svagt rosa striber > 33,3 % 5,1 > 9,5 4,5 4 LIGOL og mutationer heraf grønliggul ensartet røde striber > 56 % ensartet røde striber > 38 % 6,0 > 9,5 5 5 GOLDEN DELICIOUS og mutationer heraf grønliggul rosa > 25 % rosa > 10 % 5,2 > 10,5 5 6 GALA og mutationer heraf lysegrøn til gul rød > 40 % rød > 20 % 3,7 > 10,5 5 7 BOSKOOP grønlig grågul grårød > 25 % grårød > 10 % 12,0 > 11 5 8 RED BOSKOOP grønlig grågul rød > 55 % rød > 37 % 12,0 > 11 5 9 ELISE grønliggul rød > 75 % rød > 53 % 7,5 > 10,5 5,5 10 EARLY GENEVE grønliggul rød > 40 % rød > 10 % 9,2 > 9,5 4,5 11 TOPAZ grønliggul rød > 56 % rød > 34 % 9,0 > 10,5 5 12 LOBO grønliggul rød > 53 % rød > 36 % 5,2 > 10,5 4,5 13 RUBIN og mutationer heraf grønliggul lyserøde til klart røde striber > 40 % lyserøde til klart røde striber > 17 % 6,9 > 11 5 14 GLOSTER grønliggul mørkerød > 59 % mørkerød > 38 % 5,9 > 10,5 5,5 15 JONAGORED og mutationer heraf grønliggul mørkerød > 75 % mørkerød > 54 % 4,9 > 10,5 5

2. Frugtens udseende afhænger af den pågældende sorts egenskaber. Grundfarven er karakteristisk for sorten, og rødmen er betydeligt stærkere, end det er tilfældet for gennemsnittet. Nogle sorter har en voksagtig belægning. Frugterne har tendens til rustdannelser.

3. »Jabłka łąckie« skal tilhøre klasse Ekstra eller klasse I.

4. Frugtkødets fasthed er ved plukningen ikke under 6,5 kg/cm2 og ved udgangen af æblets opbevaringsperiode ikke under 4,5 kg/cm2.

5. »Jabłka łąckie« er kendetegnet ved en relativt høj aciditet (3,7-12,0 g/kg). Dette giver »Jabłka łąckie« en klar, syrlig og meget aromatisk smag, som betegnes som »den bjerggrønne tone«.

6. Den refraktometriske værdi er på 9-16 °Bx.

3.3. Råvarer (kun for forarbejdede produkter):

—

3.4. Foder (kun for produkter af animalsk oprindelse):

—

3.5. Specifikke etaper af produktionen, som skal finde sted i det afgrænsede geografiske område:

I henhold til specifikationen skal frugtplantager, der anvendes til produktion af »Jabłka łąckie« være beliggende i det i punkt 4 afgrænsede geografiske område. Følgende produktionsetaper bør også finde sted i dette område:

— beskæring

— gødskning

— vanding

— pasning

— opbevaring (indtil tidspunktet for pakning).

Alle produktionsetaper udføres i overensstemmelse med forskrifterne om principperne for integrerede produktionssystemer (IP).

3.6. Særlige regler vedrørende udskæring, rivning, emballering osv.:

Ingen.

3.7. Specifikke mærkningsregler:

Alle producenter og alle foretagender, der er beskæftiget med pakning af »Jabłka łąckie«, skal anvende en og samme type etiketter. Etiketterne distribueres af foreningen »Stowarzyszenie Łącka Droga Owocowa« (»Łąckos frugtveje«). Foreningen fremsender de detaljerede forskrifter for distribution af etiketterne til kontrolorganet. Sådanne regler må på ingen måde diskriminere producenter, der ikke er medlemmer af foreningen.

4. Præcis afgrænsning af det geografiske område:

»Jabłka łąckie« produceres i kommunerne Łącko, Podegrodzie og Stary Sącz i powiaten Nowy Sącz samt kommunen Łukowica i powiaten Limanowa i voivodskabet Małopolskie.

5. Tilknytning til det geografiske område:

5.1. Det geografiske områdes egenart:

De områder, hvor der dyrkes »Jabłka łąckie«, er beliggende i Kotlina Łącka (Łącko-sænkningen). Sænkningen afgrænses mod øst af Jazowsko-bjergkæden, gennem hvilken floden Dunajec flyder ud i den udstrakte Sącz-sænkning, der er omgivet af bjerge. På trods af beliggenheden i bjergene er klimaet i det afgrænsede geografiske område mildt og gunstigt for dyrkning af planter, og det byder især på gode betingelser for udvikling af frugtdyrkning.

Jorderne Łącko-regionen hører til de mere kompakte og ikke-skeletale (mindre end 10 % skeletjord) eller svagt skeletale (10-25 % skeletjord). Dette gør det muligt for træerne at danne rødder uden at forstyrre ilt- og vandbalancen nævneværdigt. Da jorderne generelt er meget kompakte, er det skråningerne, der giver de bedste betingelser for plantning af frugttræer. Terrænets hældning (de fleste frugtplantager er beliggende på skråninger med hældninger på mellem 5° og 15°) betyder, at periodisk overskydende vand kan ledes bort. Et for højt vandindhold i den kompakte jord ville være skadeligt for vandbalancen og føre til udvikling af svampesygdomme. Den gennemsnitlige årlige nedbør varierer fra 700 til 1 000 mm. De karakteristisk store forskelle mellem dags- og nattemperaturerne er et væsentligt træk ved Łącko-regionen. De daglige temperaturudsving i løbet af modnings- og høstperioden overstiger ofte 10 °C. Nattefrost er desuden hyppigt forekommende.

De færdigheder, den lokale befolkning med sin særlige mentalitet har udviklet i løbet af århundreder, har spillet en vigtig rolle for udviklingen af frugtavlen i det beskrevne område. Personer, der i forskellige perioder af historien har rejst i denne region og observeret den, har understreget den mentale skarphed, opvakthed, stædighed og tålmodighed hos dens indbyggere, de såkaldte »Górale biali« (»hvide højlændere«). Sådanne egenskaber er vigtige for udviklingen af denne erhvervssektor. Det bør også understreges, at de lokale frugtavlere med henblik på højst mulig produktkvalitet og mindst mulig påvirkning af miljøet har indført det integrerede produktionssystem (IP). I overensstemmelse med dette system er de lokale frugtavlere forpligtede til at tilpasse deres produktionsmetoder til de klima- og jordbundsforhold, der er fremherskende i det i punkt 4 afgrænsede område. Dette har til formål at bevare de særlige kvalitetstræk ved »Jabłka łąckie«.

5.2. Varespecifikation:

»Jabłka łąckie« er kendetegnet ved:

— en rødme, der i overensstemmelse med oplysningerne i punkt 3.2 er mere intens end gennemsnittet for sorten

— frugtkødets udprægede fasthed, som ved plukningen ikke er under 6,5 kg/cm2 og ved udgangen af æblets opbevaringsperiode ikke er under 4,5 kg/cm2

— en refraktometrisk værdi på 9-16 °Bx

— en generelt høj aciditet (syrlige »Jabłka łąckie« (over 7 g/kg): Boskoop, Red Boskoop, Elise, Topaz og Early Geneve; mellemsyrlige »Jabłka łąckie« (3,7-7 g/kg): Idared og mutanter heraf, Jonagold og mutanter heraf, Champion og mutanter heraf, Ligol og mutanter heraf, Golden Delicious og mutanter heraf, Gala og mutanter heraf, Lobo, Rubin og mutanter heraf, Gloster, Jonagored og mutanter heraf), som giver »Jabłka łąckie« en klar, syrlig og meget aromatisk smag, som betegnes som »den bjerggrønne tone«.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

Forbindelsen mellem »Jabłka łąckie« og det i punkt 4 afgrænsede geografiske område beror på de specifikke kvalitetstræk beskrevet i punkt 5.2, som er resultatet af de naturlige faktorer beskrevet i punkt 5.1.1 og af æblets nedenfor beskrevne omdømme.

De store forskelle mellem dags- og nattemperaturerne virker befordrende på frugternes organoleptiske og fysisk-kemiske egenskaber og især på størrelsen af æblernes rødmeareal og deres acidicitet. De unikke egenskaber ved »Jabłka łąckie« er også bekræftet ved smagsundersøgelser. Disse undersøgelser bekræfter, at frugterne i sammenligning med æbler fra andre områder er kendetegnet ved en intensivering af ovennævnte egenskaber, herunder deres fasthed. Frugternes udprægede fasthed, både når de høstes og efter korrekt opbevaring, er garanti for sprødheden i et »Jabłka łąckie«.

Omkring »Jabłka łąckie« er der på basis af en mangeårig produktionstradition udviklet et renommé, hvilket bekræftes af den omstændighed, at der allerede i det 13. århundrede blev transporteret friske blommer og æbler fra Łącko-området til Gdansk (W. Bazelich, »Historie starosądeckie«, Krakow 1965, s. 173). Frugtplantagerne i Łącko-området omtales i dokumenter fra det 16. århundrede som »landbrugshaver« og »sognehaver«. I det 17. og 18. århundrede var der allerede store frugtplantager i disse områder. I herregårdsoptegnelser fra en inspektion udført i 1698 berettes der blandt andet om, at nogle af bønderne var tvungne til at samle frugt og levere den til herregården som en del af deres hoveriarbejde.

Siden 1947 er der afholdt en festival ved navn »Dni Kwitnącej Jabłoni« (»Dagen hvor æbletræet blomstrer«). Baggrunden for denne festival var ønsket om at forsvare frugtavlstraditionen i Łącko mod en plan om at bygge en dæmning over floden Dunajec, hvilket ville have ført til oversvømmelse af byen. Siden den tid har festivalen været afholdt hvert år i maj og været omfattet med usvækket popularitet. Ved denne lejlighed er der deltagelse fra regionale sammenslutninger, hornorkestre og velkendte polske scenekunstnere. Det er også muligt at beundre stande og udstillinger med håndarbejde og håndværk, produkter fra frugthaverne og kulinariske specialiteter. Oplysninger om festivalen offentliggøres i pressen. Under festivalen besøges Łącko foruden turister fra hele Polen også af forskere og videnskabsfolk fra landbrugsinstitutter og højere læreanstalter. Alt dette vidner om, hvor vigtig denne erhvervssektor er blevet for den lokale befolkning.

Det omdømme, »Jabłka łąckie« nyder, understreges af talrige mediereportager, f.eks. reportager vist i Telewizja Polskas program »Tydzień« (2007) og i Telewizja Trwam og Telewizja Polonia. Der har også været udsendt radioreportager i Radio Kraków, herunder »Forum Ekonomiczne w Krynicy« (2006), »Owocobranie« (2006, 2007) og »Święto Kwitnącej Jabłoni« (2008). Der er desuden udgivet artikler om produktet i pressen: »Jabłka łąckie produktem regionalnym« (Hasło Ogrodnicze, 2005), »Trzy pytania do …« (»Dziennik Polski«, 6. juli 2007), »Małopolski festiwal smaku« (ugebladet »Extra«, 17. juli 2008), »Krapik tygrysem Europy« (»Dziennik Polski«, 30. juli 2007), »Łącka Droga Owocowa« (»Nasz Dziennik«, 2. august 2007) og »Owoc pod ochroną« (»Tarnowski Gość Niedzielny«).

»Jabłka łąckies« voksende omdømme i løbet af årene har bidraget til et voksende udbud af æblerne. Æblernes store betydning for området som beskrevet i punkt 4 bekræftes af den omstændighed, at omkring 80 % af det samlede landbrugsareal anvendes til dyrkning af æbletræer. I det pågældende område er 3 000 hektar dækket af æbleplantager, hvoraf Łącko Kommune udgør 50 %, Stary Sącz udgør 15 %, Podegrodzie udgør 18,3 %, og Łukowica udgør 16,7 %.

»Jabłka łąckie« fik også førsteprisen i kategorien planteprodukter ved den 7. nationale »Nasze Kulinarne Dziedzictwo«-konkurrence vedrørende bedste fødevareprodukt fra Małopolskie.

Henvisning til offentliggørelsen af varespecifikationen:

http://www.minrol.gov.pl/DesktopDefault.aspx?TabOrgId=1620&LangId=0

(1) EUT L 93 af 31.3.2006, s. 12.